Hakeem Olajuwon

Hakeem Abdul Olajuwon (Akymas Olaidžuvonas, g. 1963 m. sausio 21 d. Lagose, Nigerijoje) – buvęs NBA krepšininkas. 1996 m. Olaidžuvonas buvo įtrauktas NBA 50-mečio Visų laikų komandą.

Olaidžuvonas laikomas vienu geriausiu visų laikų vidurio puolėju, kartu su Bill Russell, Wilt Chamberlain, Kareem Abdul-Jabbar ir Shaquille O'Neal.

Iš savo gimtosios Nigerijos atvyko į Hiustoną ir žaidė už vietinį universitetą kartu su Dreksleriu. Jiems pavyko pasiekti NCAA finalą dukart iš eilės (1983, 1984 m.), bet čempionais netapo.

Karjera

Pirmas sezonas 
Hiustono „Rockets“ klubas žymiai pagerino sezono rezultatą į klubą atvykus Olaidžuvonui. 1983-84 m. buvo pasiektos 29 pergalės ir pralaimėta 53 kartus, 1984-85 m. rezultatas pagerintas iki 48-34. 1984 m. jis žaidė tandeme su NBA metų naujoku Ralph Sampson, iš kur ir kilo pavadinimas Bokštai dvyniai. Jų dėka klubas pasiekė NBA finalą, kur buvo priversti pripažinti Boston Celtics pranašumą.

Olaidžuvonas savo pirmąjį sezoną pelnė vidut. 20,6 taško, atkovodavo 11,9 ir blokuodavo 2,68 kamuolius. 1985 m. renkant metų naujoką surinktais balsais jis nusileido tik Michael Jordan, be jų daugiau niekas iš naujokų negavo balsų.

Visi sezonai 
 1987–1988 m. sezonas Olaidžuvonui buvo vienas sėkmingiausių. Olaidžuvonas buvo geriausias atšokusių kamuolių gaudytojas.
 1988–1989 m. sezone Olaidžuvonas ir vėl buvo geriausias atšokusių kamuolių gaudytojas, bei geriausias pagal blokuotus metimus (4,6). Hakeemas per šį sezoną pasiekė keturgubą dublį, ir tapo trečiuoju žaidėju, kuris tai padarė.
 1990–1991 m. sezone nepaisant traumos jis vėl tapo geriausiu atšokusių kamuolių gaudytoju (13,8), bei geriausiu pagal blokuotus metimus (3,95).
 1991–1992 m. sezonas Olaidžuvonui buvo nesėkmingas, nes komanda nepateko į atkrentamąsias varžybas, nepaisant jo gan gerų asmeninio rezultato.
 1992–1993 m. sezone Olaidžuvonas pagerino savo perdavimų rezultatą (3,5), taip pat taškus per varžybas (26,1).
 1993 metais Olaidžuvonas tapo JAV piliečiu.
 1993–1994 m. sezone Olaidžuvonas laimėjo NBA naudingiausio žaidėjo apdovanojimą, bei NBA finalų geriausio žaidėjo apdovanojimą, bei buvo išrinktas į NBA 50-mečio Visų laikų komandą.
 1996 m. Olaidžuvonas dalyvavo 1996 m. vasaros olimpinėse žaidynėse su JAV vyrų krepšinio rinktine.
 2001 m. jaunėjančiam Hiustono "Rockets" klubui Hakeemas Olaidžuvonas tapo nebereikalingas ir rugpjūčio 2 d. jis buvo iškeistas Toronto Raptors klubui, kuriame žaidė vieną ir paskutinį savo sezoną.

Pasiekimai 
 NBA čempionas (1994, 1995 m.)
 NBA Finalų naudingiausias žaidėjas (1994, 1995 m.)
 NBA naudingiausias žaidėjas (1994 m.)
 NBA geriausiai besiginantis žaidėjas (1993, 1994 m.)

Dukart čempionas 
1994 m. Houston Rockets laimėjo NBA čempionų žiedus po septynerių rungtynių prieš Patrick Ewing vedamą New York Knicks klubą. Visose serijos rungtynėse Olaidžuvonas pelnė daugiau taškų už savo oponentą Ewing ir buvo pripažintas NBA finalo naudingiausiu žaidėju. Tais pačiais metais jis tapo vieninteliu NBA žaidėju, kuris vieno sezono metu nusiskynė visus laurus sau – buvo pripažintas MVP, finalo MVP ir geriausiu lygos gynėju.

1995 m. sezono viduryje, komandą papildžius Dreksleriui, jiems pavyko pakartoti praėjusio sezono sėkmę finale įveikus Orlando Magic su jaunu ir talentingu Shaquille O'Neal. Puikiai pasirodė Olaidžuvonas ir reguliaraus sezono metu pelnydamas vidut. 27,8 taško, atkovodamas 10,8 bei blokuodamas 3,4 kamuolius.

Nuorodos 
 nba.com biografija
 nba.com žaidėjo puslapis

Olajuwon, Hakeem
JAV olimpiečiai
Nigerijos asmenybės